《解语花》
清代·王时翔

桃扉旧笑，芸馆新愁，裁书已成还毁。几度江头，问行船、杳渺烟波天际。

杨花乱糁，拘不定、心情浑似。何处忽传芳信到，黯黯消魂死。

平生黄卷误我，灯火十年，赢得恁僬悴。不道真娘，世知稀、犹借青衫名字。

评花偶尔。翠袖红巾空染泪。国士更谁能识得，肯绣平原未。

作者简介：（1675—1744）清江苏镇洋人，字皋谟，一字抱翼，号小山。诸生。雍正间以荐举任晋江知县，以宽和为治。乾隆初，官至成都知府。有《小山全稿》。